Sign in / Join .st0{fill:#34437F;} .st1{fill:#878787;} Monday, December 13, 2021 ikteb hawn… Fittex Tiġrijiet taż-Żwiemel: Kasper Trot inaqqax ismu fuq it-Tazza tal-President Minn talk.mt December 13, 2021 Ritratti: Mike Orland talk.mt Misjuq minn Rodney Gatt, l-Iżvediż Kasper Trot rebaħ l-edizzjoni 2021 tat-Tazza tal-President għal żwiemel tal-klassi Premier fuq distanza qasira ta' 2140m. Din il-finali, organizzata bl-għajnuna tal-awtorità Equestri Malta, għamlet parti mill-45 laqgħa tas-sena fuq disa' tiġrijiet kollha għal żwiemel tat-trott. Ħdax-il żiemel ħadu sehem fil-finali Premier. Sir Q.C. (Paul Galea) kien l-aktar żiemel b'saħħtu wara l-karozza tat-tluq u wara ftit metri fetaħ vantaġġ żgħir minn I Won't Dance (Michael Ellul) u Pablo Andover (Daniel Hili). Il-finali ħadet svolta oħra 500m mil-linja finali meta beda jattakka fuq in-naħa ta' barra Kasper Trot li f'idejn Rodney Gatt mar quddiem fl-aħħar metri u ħareġ rebbieħ b'nofs tul minn Liam Dana (Charles Camilleri) u Gross Weight (Noel Baldacchino). Duke of Mearas (Ludvic Ghigo) temm warajhom fir-raba' post. Ir-rebbieħ kellu medja ta' 1.14.5" fil-kilometru u għalih din kienet il-ħames rebħa tas-sena. Fi tmiem il-finali, il-President ta' Malta, l-Eċċellenza Tiegħu George Vella, ippreżenta t-trofew prestiġjuż lil Rodney Gatt u Jonathan Zammit, is-sewwieq u s-sid rispettivament taż-żiemel rebbieħ. Dan fil-preżenza tas-Segretarju Parlamentari Responsabbli mill-Isport Clifton Grima u l-ogħla uffiċjali tal-Malta Racing Club. Il-programm inkluda wkoll żewġ tiġrijiet normali tal-klassi Gold għal żwiemel Franċiżi fuq distanza twila. Fl-ewwel waħda s-sewwieq żagħżugħ Leon Tanti ħa l-ewwel rebħa fil-karriera waqt li kien qiegħed isuq lil Brin De Noblesse. Intant nhar il-Ħadd li ġej jinżel is-siparju fuq l-istaġun 2021 bl-aħħar programm uffiċjali ta' din is-sena u li jinkludi ħames finali għal żwiemel Franċiżi organizzati bl-għajnuna tal-Assoċjazzjoni Franċiża Le Trot. L-ewwel tiġrija tibda fis-1pm. Ir-rebbieħa kollha I Tiġrija Klassi Copper. Digital Life (C. Camilleri) II Tiġrija. Drole De Destin (J. Said) III Tiġrija. Klassi Silver. Dream Turgot (K. Saliba) Ħin – 3.17.6" (1.14.8") 2. Bionda De Tilou (J. Gafa') IV Tiġrija. Klassi Silver. Klassi Gold. Business Du Bourg (C. Vassallo) VI Tiġrija. Klassi Silver. Elton Magic (C. Vassallo) Ħin – 3.21.7" (1.16.4") 2. Doora (R. Gatt) VII Tiġrija. Finali EquestriMalta Tazza tal-President. Klassi Premier. Klassi Gold. Bajazet (M. Mizzi) IX Tiġrija. Klassi Silver. Badou (C. Gauci) Ħin – 3.24.28" (1.17.4") 2. Viking du Sarthon (N. Baldacchino) Artiklu preċedenti Motorsport: L-aħwa Camilleri jiddominaw l-ewwel żewġ postijiet Artiklu li jmiss Għawm: Jinkisru aktar rekords tal-age groups ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn